**Проекто – договор**

**Д О Г О В О Р**

**№...........**

Днес на ..................2015 г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. Д-р Славчо Томов, д.м.н., с Финансов директор Ибрахим Потурлиев от една страна, наречен ВЪЗЛОЖИТЕЛ /КУПУВАЧ/**

и

.................................................................................................................................

със седалище и адрес на управление:................................................................. ......................................................................................, ЕИК/БУЛСТАТ, ...............................банкова сметка:.......................................................банка .................................................................................................................................

представляван от .................................................................................................., определен за изпълнител след проведена открита процедура за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 74, в вр. с чл. 41 от ЗОП се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави, инсталира и пусне в експлоатация микроскопска техника за обучение на студенти, докторанти и специализанти и да обучи персонал за нуждите звена, катедри и сектори при МУ-Плевен, както следва: ........................................ наричани по-долу „стоките”, съгласно техническа спецификация /Приложение №1/, неразделна част от този договор.

**II. ЦЕНА И НАЧИН НА ПЛАЩАНЕ**

**Чл. 2.** Цената на доставката е франко МУ-Плевен, включва всички транспортни разходи до краен получател, включително инсталация, пускане в експлоатация, обучение на персонал за работа със стоките, гаранционно обслужване – труд, транспортни разходи и резервни части в рамките на гаранционния срок, мита и ДДС, както следва: общо в размер на: **.......................лв./....................лева / без ДДС и ..............лв./............... лева / с ДДС,** съгласно ценова оферта Приложение № 2, неразделна част от този договор.

**Чл. 3.** Място на доставката – звена, катедри и сектори при МУ-Плевен, ул.”Климент Охридски” № 1.

**Чл. 4.** (1) Плащането по настоящия договор се осъществява в български лева, чрез банков превод от страна на Възложителя, по следната банкова сметка на Изпълнителя:

Банка:.....................................................,BAN: ...................................................... BIC .......................................................,

при условия на отложено плащане до 30 /тридесет/ календарни дни от датата на доставката на стоките, подписване на приемо-предавателен протокол и срещу представена фактура с платежно нареждане по по-горе посочената банкова сметка на ИЗПЪЛНИТЕЛЯ.

(2) Банковите разходи по превода са за сметка на Изпълнителя.

**ІІІ. СРОК НА ДОСТАВКА**

**Чл. 5.** Срок на доставка е .......................... работни дни от сключване на договора.

**ІV. ДОСТАВКА И ПРЕДАВАНЕ НА СТОКИТЕ**

**Чл. 6.** Предаването на стоките се извършва с предавателно-приемателен протокол и протокол за въвеждане в експлоатация на стоките, подписан от упълномощени представители на страните.

**Чл. 7.** Рискът от случайно погиване и повреждане на стоките преминава върху ВЪЗЛОЖИТЕЛЯ от момента на предаването й.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8.** ИЗПЪЛНИТЕЛЯТ има право да получи цената на стоките в размера, по начин и в сроковете, уговорени в настоящия договор.

**Чл. 9.** ИЗПЪЛНИТЕЛЯТ се задължава да:

**-** да достави уговорените стоки, съгласно спецификацията и в уговорения срок.

**-** през гаранционния срок участникът ще поемеме всички разходи – транспорт, труд, резервни части и др. на доставените стоки, посочени в техническите спецификации.

**-** да обучи персонала за работа със стоките предмет на договора.

**Чл. 10.** ИЗПЪЛНИТЕЛЯТ не отговаря за недостатъци, които са били известни на ВЪЗЛОЖИТЕЛЯ при сключване на договора.

**Чл. 11.** (1) Качеството на стоките - предмет на настоящия договор, следва да отговаря на техническите стандарти на производителя.

(2) ИЗПЪЛНИТЕЛЯТ гарантира съответствието на качеството на стоките и тяхната годност за ползването им по предназначение в срок от ............. месеци, считано от датата на подписването на приемо-предавателен протокол за въвеждане в експоатация в изправно състояние.

**Чл. 12.** ИЗПЪЛНИТЕЛЯТ се задължава да отстранява възникналите повреди и неизправности по стоките в срок до 20 (двадесет) дни, считано от датата на получаването на писмено уведомление от ВЪЗЛОЖИТЕЛЯТ за съответната повреда.

***Чл. 13.*** *Когато Изпълнителят е сключил договор/договори за подизпълние, работата на подизпълнителите се приема от Възложителя, в присъствие на Изпълнителя и подизпълнителя.*

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 14.** ВЪЗЛОЖИТЕЛЯТ има право да получи стоките в уговорения срок.

**Чл. 15.** ВЪЗЛОЖИТЕЛЯТ е длъжен да заплати уговорената цена на доставените стоки в уговорените срокове и да приеме доставените стоки с приемо - предавателен протокол.

**Чл. 16.** (1) ВЪЗЛОЖИТЕЛЯТ има право да предявява рекламации пред ИЗПЪЛНИТЕЛЯ за:

а) количество и некомплектност на стоките /явни недостатъци/

б) качество /скрити недостатъци/.

(2) Ако ВЪЗЛОЖИТЕЛЯТ не се възползва от правото си, стоките се считат за одобрени.

**Чл. 17. (**1)Рекламации на стоките се правят в 15 /петнадесет/ дневен срок от датата на доставяне, с протокол, съставен от двете страни.

(2)В рекламациите се посочва точното количество на получените стоки с техния фабричен номер, основанието за рекламация и конкретното искане на ВЪЗЛОЖИТЕЛЯ.

**Чл. 18.** При скрити недостатъци, съществували преди монтирането/инсталирането на съответната стока, ВЪЗЛОЖИТЕЛЯ има право да:

- развали договора, като върне съответната стока и получи обратно платената цена, заедно с разноските и вредите си от сделката;

- иска да бъде заменена с друга със същите характеристики и с необходимото качество съгласно спецификацията или да я приеме с недостатъците, като иска отбив от цената.

*Чл. 19. (1) Когато ИЗПЪЛНИТЕЛЯТ е обявил в офертата си, че ще използва подизпълнител, в срок до 3 дни от сключване на настоящия договор:*

*1. ИЗПЪЛНИТЕЛЯТ сключва договор за подизпълнение с обявения подизпълнител;*

*2. представя на ВЪЗЛОЖИТЕЛЯ оригинален екземпляр от договора за подизпълнение;*

*3. представя на ВЪЗЛОЖИТЕЛЯ доказателства, че не са нарушени забраните по чл. 45а, ал. 2 от ЗОП.*

*(2) Изпълнителят предоставя на Възложителят, в 10-ен срок, от всяко извършено плащане, информация за извършените плащания по сключеният договор за подизпълнение.*

*(3) Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора.*

**VІІ. ОТГОВОРНОСТИ. ГАРАНЦИЯ ЗА ИЗПЪЛНЕНИЕ**

**Чл. 20.** При забавяне на плащането ВЪЗЛОЖИТЕЛЯТ дължи законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, върху неизплатената сума за срока на забавата.

**Чл. 21.** (1) При забавяне предаването на дължимите стоки ИЗПЪЛНИТЕЛЯ дължи законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, за срока на забавата.

(2) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

**Чл. 22.** В случай, че ИЗПЪЛНИТЕЛЯТсе забави с повече от 30 дни от посочения срок за доставка на стоките,ВЪЗЛОЖИТЕЛЯТима право да развали договора. Развалянето има действие от деня, в който ИЗПЪЛНИТЕЛЯТе получил писмено уведомление.

**Чл. 23.** (1)За изпълнение на задълженията си по този договор **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция или предоставя гаранция под формата на парична сума най-късно при сключване на договора в размер на 1.3% от стойността на поръчката или ....................лв.

(2) В случай че **ИЗПЪЛНИТЕЛЯТ** избере да предостави гаранция под формата на парична сума, то сумата да бъде преведена по следната банкова сметка на Възложителя:

IBAN: BG96 BUIB 7889 3318 3072 03

BIC: BUIBBGSF

Банка: СИБанк - АД - клон Плевен.

(3) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията в срок до 20 /двадесет/ работни дни след изтичане на срока на договора. Гаранцията ще бъде възстановена по сметка, посочена от **ИЗПЪЛНИТЕЛЯ**.

(4) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция е със срок на валидност до изтичане срока на договора.

(5) **ВЪЗЛОЖИТЕЛЯТ** не дължи лихви върху сумата по гаранцията.

**Чл. 24.** (1) **ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на **ИЗПЪЛНИТЕЛЯ**.

(2) **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

(3) При едностранно прекратяване на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията се усвоява изцяло като обезщетение за прекратяване на договора.

(4) **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

(5)В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 25.** **ВЪЗЛОЖИТЕЛЯТ** задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

**VІІІ. ФОРСМАЖОРНИ ОБСТОЯТЕЛСТВА**

**Чл. 26.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**Чл. 27.** Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**Чл. 28.** “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключване на договора.

**Чл. 29.** Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в седмодневен срок от настъпването на непреодолима сила. При неуведомяване се дължи обезщетение за настъпилите от това вреди.

**Чл. 30.** Докато трае непреодолимата сила, изпълнението на договора и свързаните с него насрещни задължения се спира.

**Чл. 31.** Не представлява “непреодолима сила” събитие, причинено по небрежност или чрез умишлено действие на ВЪЗЛОЖИТЕЛЯ или на негови представители и/или служители.

**IX. ПРЕКРАТЯВАНЕ. ОБЩИ УСЛОВИЯ**

**Чл. 32.** Договорът се прекратява в следните случаи:

1. с окончателното му изпълнение;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора с 7-но предизвестие от изправната до неизправната страна;

4. едностранно от Възложителя, без предизвестие, в случай, че Изпълнителят бъде лишен от право да упражнява дейността си;

5. едностранно от Възложителя, без предизвестие, когато Изпълнителя ползва подизпълнител, без да е декларирал това в офертата си, или използва подизпълнител, който е различен от този, посочен в офертата му;

6. в случай, че по отношение на Изпълнителя настъпят обстоятелства по чл. 47 от ЗОП, Възложителят им право да прекрати настоящия договор, без предизвестие и без да дължи неустойки;

7. по реда на чл. 43, ал. 4 от Закона за обществени поръчки.

**Чл. 33. ВЪЗЛОЖИТЕЛЯТ**  може да прекрати настоящия договор, ако в резултат на обстоятелства, възникнали след сключването му, не е в състояние да изпълни поетите задължения. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на договора.

**Чл. 34.** Нито една от страните няма право да прехвърля правата и задълженията, произтичащи от този договор, на трета страна, освен в случайте по чл. 43, ал. 7 от ЗОП.

**Чл. 35.** Настоящият договор не може да бъде изменян, освен по изключение в случаите на чл. 43 ал. 2 ЗОП.

**Чл. 36.** За неуредените въпроси се прилага ЗОП, ППЗОП, ЗЗД и общото гражданско законодателство.

**Чл. 37.** Възникналите спорове се решават чрез преговори и по взаимно съгласие, а при непостигането му - по съдебен ред.

**Чл. 38.** (1) Всички съобщения между страните свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

(2) За дата на съобщението се смята:

* датата на предаването–при връчване на съобщението;
* датата на пощенското клеймо на обратната разписка при изпращане по пощата;
* датата на приемането при изпращане по факс.

(3) Валидни адреси на страните:

**ВЪЗЛОЖИТЕЛ: ИЗПЪЛНИТЕЛ:**

гр. Плевен, ул. “Кл. Охридски” 1 .............................................

Факс 064/801-603 факс………………………..

